钦定古今图书集成/明伦汇编/氏族典/第530卷 > 郭汝贤
## 钦定古今图书集成/明伦汇编/氏族典/第530卷 > 郭汝贤

按《万姓统谱》：“汝贤字舜卿，浦城人。第进士，居丧以孝
闻。知福清县，当官不私，邑人信爱之。宣和初，通判兴
化军，权郡事。郡有围清塘，周三十里，溉田数千顷，岁
久不修，僝工增筑，民赖其利。后以朝请大夫知琼州，
黎洞蛮叛，杀略居民，汝贤设方略，前后掩获数百，降
其酋豪，州境以宁。以功增秩奉祠